text: Video: Kritik af kritik af ambulancekørsel
  14 oktober 2014 kl. 16.46
  Det hollandske ambulanceselskab Bios skal fra 1. september 2015 køre i Region Syddanmark. Det har mødt masser af kritik. Og den kritik møder nu selv kritik.
  
  Det er ærgerligt at et selskab, der har vist at de godt kan køre ambulance, skal udsættes for så massiv kritik, som Bios er blevet udsat for, siden de vandt Regions Syddanmarks udbud. Det mener Thyge Nielsen, formand Præhospitalsudvalget i Region Syddanmark.
  Hør Thyge Nielsen forklare nærmere her (varighed 41 sek)
  Responce A/S overtog i 2008 ambulancekørslen i Horsens og Hedensted. Redningsdirektør i Responce A/S, Michael Kjær Sørensen, genkender den kritik, BIOS nu bliver udsat for.
  -Dengang blev vi kritiseret for ikke at kunne gøre det godt nok, men det har vi vist at vi kan, og vi har også vundet udbuddet flere steder siden, siger han.
  Responce overtager fra 1. september næste år kørslen med ambulancer og akutlægebiler i Trekantområdet samtidig med at Bios overtager kørslen i resten af Region Syddanmark.
  